22. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 25118 της 28 Σεπτ./11 Οκτ. 1994 (ΦΕΚ Β΄  763) Τρόπος πληρωμής αποζημίωσης των γεωργών για την ενθάρρυνση της παύσης της γεωργικής τους δραστηριότητας και δικ/κά απόδοσης λογ/σμών των από την ΑΤΕ διαχειριζομένων ΧΕΠ. Έχοντας υπόψη: 1.Τις διατάξεις: α)Του Ν.Δ. 131/5.11.74 «περί οικονομικών ενισχύσεων στην γεωργική δασική και αλιευτική παραγωγή, όπως τροποποιήθηκε και συμπληρώθηκε με το Νόμ. 1409/83. β)Του Νόμ. 1558/85 «Κυβέρνηση και Κυβερνητικά Όργανα». γ)Του Ν.Δ. 321/69 «περί Κώδικος Δημοσίου Λογιστικού». 2.Την αριθ. 407756/6081/20.9.94 κοινή απόφαση των Υπουργών Εθνικής Οικονομίας, Οικονομικών και Γεωργίας για το Πρόγραμμα της πρόωρης Συνταξιοδότησης των Αγροτών σχετικά με την καθιέρωση κοινοτικού καθεστώτος για την ενθάρρυνση της παύσης της γεωργικής δραστηριότητας. 3.Του Νόμ. 2237/1994 για την εφαρμογή του Καν. 2079/92 και ρύθμιση συναφών θεμάτων, αποφασίζουμε: Καθορίζουμε τα δικ/κά και τον τρόπο πληρωμής της αποζημίωσης για την ενθάρρυνση της παύσης της γεωργικής δραστηριότητας των γεωργών ως κατωτέρω: Ι.ΠΙΣΤΩΣΕΙΣ – ΤΡΟΠΟΣ ΠΛΗΡΩΜΗΣ Η πραγματοποιούμενη με την παρούσα απόφαση δαπάνη, θα βαρύνει τις για το σκοπό αυτό γραφόμενες στον Προϋπ/σμό του Υπουργείου Γεωργίας πιστώσεις, Φ.29/110 και Κ.Α. 5322 που εγκρίθηκαν με την αριθ. 407756/6081/94 τριυπουργική απόφαση μεταξύ των Υπουργών Εθνικής Οικονομίας, Οικονομικών και Γεωργίας. Οι απαιτούμενες για την πληρωμή των δικ/χων πιστώσεις, θα διαβιβάζονται στην ΑΤΕ με εντάλματα προπληρωμής που θα εκδίδονται από την Δ/νση Εντελλομένων Εξόδων του Υπουργείου Γεωργίας στο όνομα της ΑΤΕ (Κεντρ. Κατάστημα) κατόπιν προτάσεως της Οικονομικής Δ/νσης σε συνεργασία με την Δ/νση Προγρ/σμού και Γεωργ. Διαρθρώσεων και την αρμόδια Δ/νση της ΑΤΕ. Η πληρωμή των δικαιούχων, που θα εντάσσονται στο πρόγραμμα με αποφάσεις του οικείου Νομάρχη, θα γίνεται με καταστάσεις πληρωμής που θα συντάσσονται από τα αρμόδια Υποκ/τα της ΑΤΕ κάθε μήνα. Η ΑΤΕ μεριμνά για την πληρωμή της αποζημίωσης, είτε απευθείας στους δικαιούχους που αναφέρονται στις καταστάσεις πληρωμής, είτε με πίστωση υπάρχοντος ή ανοιγησομένου λογ/σμού Ταμιευτηρίου στο όνομα των δικ/χων για όσους δεν παρουσιάζονται να εισπράξουν τα δικαιούμενα ποσά. Δικαιολογητικά απόδοσης λογ/σμού απ’ την ΑΤΕ είναι τα αναφερόμενα στην αριθμ. 69437/8.11.81 απόφαση του Υπουργ. Γεωργίας. 2.Σύμφωνα με την αριθ. 328327/598/24.9.94 διμερή απόφαση των Υπουργών Οικονομικών και Γεωργίας, η ΑΤΕ υποχρεούται να στέλνει κάθε μήνα στη Δ/νση Προγραμματισμού και Γεωργικών Διαρθρώσεων Τμήμα ΣΤ΄ τα μηνιαία στοιχεία πληρωμών που πραγματοποίησε η χώρα μας συμπληρωμένα στο υπόδειγμα της απόφασης της Επιτροπής των Ευρωπαϊκών Κοινοτήτων. Τα εν λόγω στοιχείων σε συνέχεια αποστέλλονται από το Τμήμα ΣΤ΄ της Δ/νσης Προγρ/σμού στο Τμήμα προϋπ/σμού της ΔΙΔΑΓΕΠ για την είσπραξη της Κοινοτικής συμμετοχής στις δαπάνες που πραγματοποίησε η Χώρα μας από το τμήμα Εγγυήσεων του ΕΓΤΠΕ. 3.Σε περίπτωση αθέτησης των όρων, βάσει των οπoίων παρέχεται η αποζημίωση ή διαπίστωση ότι τα στοιχεία των αιτήσεων των ενδιαφερομένων είναι ψευδή, τότε πέραν των άλλων νομίμων κυρώσεων. α)Διακόπτεται η παραπέρα συνέχιση καταβολής της αποζημίωσης. β)Επανεισπράττονται έντοκα τα τυχόν καταβληθέντα ποσά αποζημίωσης με την διαδικασία των διατάξεων του Ν.Δ. 356/74 «περί Κώδικος εισπράξεως Δημοσίων Εσόδων». Η διαδικασία επανείσπραξης των αχρεωστήτως καταβληθέντων ποσών διενεργείται από την αρχή που ανακηρύσσει τους δικαιούχους. 